paragraph_text: Fedora je jedna od najpopularnijih distribucija Linuxa, nastavak linije proizvoda Red Hat Linux. Nekada je tvrtka Red Hat imala dvije linije proizvoda: Red Hat Linux namijenjenu kućnim i manjim profesionalnim korisnicima, te liniju proizvoda Red Hat Enterprise Linux koja i danas postoji, a namijenjena je prije svega velikim profesionalnim korisnicima. Distribucija Fedora vrlo je nov proizvod, ništa manje stabilan od prethodnika, s vrlo velikom korisničkom bazom, kvalitetnom podrškom zajednice te je idealan za računalne entuzijaste, kućne korisnike i poslužitelje. Kompanija Red Hat donijela je promjenu poslovnog modela nakon izlaska Red Hat Linux 9. Razloga za tako korjenitu promjenu poslovnog modela ima nekoliko: